Aarhuus Stifts-Tidende, 1842-10-05
Af Skifteretten i afdøde Boghandler J. W. Bruuns Bo er jeg bleven underrettet om, at det under Behandlingen af dette er vedtaget, at Boet, der mener at have Eneret til Firmaet: "Jessens Boghandling, hvorunder den Afdøde har ført sin Handel, ikke vil renuncere paa denne, efter dens Formening i pecuniair Henseende saa fordeelagtige, Ret, og at det derfor agter at forbyde mig, som formeentlig dertil uberettiget, at afbenytte samme. For at mit Forhold i denne Henseende imidlertid ikke skal blive urigtigt og ufordeelagtigt bedømt, troer jeg at skylde mig selv korteligen at gjøre Publicum bekjendt med de Omstændigheder, der have foranlediget mig til for min Handel at optage det nævnte Firma. Da Bruun, var død, henvendte jeg mig strax til Boghandlerforeningen i Kjøbenhavn med Anmodning om at faae dennes Commissioner hersteds overdragne, saaledes som Bruun havde havt disse, hvorefter dette ogsaa blev mig indrømmet, idet flere af Foreningens Medlemmer derhos yttrede det Ønske, at jeg vilde vedblive Handelen under hiint Firma under hvilket den nu alt var bekjendt. Efterat jeg for Skifteretten havde legitimeret mig, som Boghandlerfor eningens Commissionair, overleverede denne mig, paa mit An= og Tilsvar, hele Bruuns Bogbeholdning, ligesom den ogsaa gav mig Ret til at benytte hans Locale og der at fortsætte Handelen, og da jeg ved den Leilighed yttrede, at jeg havde ifinde at bruge Firmaet: den jessenske Boghandling, uden at der herimod fra Skifterettens Side blev gjort nogen Jndvending, kunde det aldrig falde mig ind, at Nogen kunde forurettes ved eller med Føie fornærmes over, at denne Fortsættelse skete under det titnævnte Firma, og jeg tog saaledes ikke i Betænkning, at opfylde det af Boghandlerforeningens Medlemmer yttrede Ønske. Hertil kommer endnu den Omstændighed, at Bruun, efter hvad jeg af paalidelige Kilder har erfaret, ikke saaledes som Skifteretten nu antager, har af kjøbt afdøde Boghandler Jessens Enke Firmaet som en Rettighed eller herfor præsteret noget somhelst Vederlag, men at han alene førte det ifølge hendes Anmodning for, som hun udtrykker sig i den mellem dem afsluttede Contract, at hædre hendes afdøde Mands Minde, hvorfor jeg antog og antager, at Rettigheden til Afbenyttelsen af det i ethvert Fald ikkun var personel for Bruun, at den bortfalder ved hans Død, og at den følgelig er hans Bo uvedkommende. – Fra Enkemadame Jessen, har jeg i omhandlede Henseende modtaget følgende Erklæring: At det er med mit Samtykke og Ønske, at Boghandler, Fuldmægtig Basse fører sin Boghandel under min salig afdøde Mands Firma den jessen ske Boghandling, og at jeg ikke til nu afdøde Boghandler Bruun har solgt dette Firma, men blot tilladt ham at føre det, undlader jeg ikke, efter Begjæring af Basse, at meddele ham. Aarhuus, den 1ste Octbr. 1842. Christiane Jessen." Vel kan jeg altsaa, ifølge de foran oplyste Omstændigheder, ikke erkjende, at Boet har nogen Ret til det af Bruun førte Firma: Jessens Boghandling, eller lovmedholdelig kan overdrage dette til nogen Anden, ligesom jeg ogsaa troer, at det vil finde Medhold hos Publicum, naar jeg herved tillader mig at erklære, at Skifteretten, efter min Formening, er gaaet noget vel overilet til Værk i denne Sag; men jeg vil imidlertid dog gjøre den bemærkning, at jeg ikke kalder min Boghandel Jessens Boghandling, men den jessenske Boghandling, samt at jeg fremdeles agter at kalde den saaledes. Aarhuus, den 4de Octbr. 1842. A. Basse.